Mies kiltti kivet kantamaan
<p align="right"> Lauletaan samalla säveleellä kuin
»Sä kasvoit neito kaunoinen»</p>

 Mies kiltti kivet kantamaan
 ja Kivet kääntämään,
 sait jäärät jäämin kanta-maan
 jo ranskaa ääntämään.

 Sa Kiven maasta kiskasit
 kuin Lapin hirmu-hiis,
 sen halki ilmain viskasit,
 se kohisi ja kiis.

 Pariisiin pahki – silvuuplee –
 Kivensä kiikuttaa
 tää peijakkaan Jean-Louis Perret –
 meit’ ilo liikuttaa.

 Jo pääsit Kivi-talkoista
 hikesi hinnalla,
 siis kanna kukkaa valkoista
 nyt palmun rinnalla!

 Ja saavu kivet kääntämään
 ja apu antamaan
 ja väkevästi vääntämään
 taas Puulan rantamaan!

 Amico te helvetico
 quis nobis carior?
 Sympathiae syndetico
 coniunctum cordi cor.
  
 Sic vivas, vincas, floreas,
 vir fortis, validus;
 ut urquet hiemps et boreas,
 sic esto calidus!